b'\n_START_ARTICLE_\nGrand Prix Elsy Jacobs\n_START_PARAGRAPH_\nGrand Prix Elsy Jacobs ogs\xc3\xa5 kendt som Festival Luxembourgeois du cyclisme f\xc3\xa9minin Elsy Jacobs er et internationalt cykell\xc3\xb8b for kvinder i landevejscykling. L\xc3\xb8bet arrangeres hver \xc3\xa5r i Garnich, Luxembourg. Siden 2008 har l\xc3\xb8bet v\xc3\xa6ret en del af kvindernes UCI kalender. Mellem 2009 og 2011 blev l\xc3\xb8bet af UCI klassificeret som et kategori 1.1 l\xc3\xb8b, og siden 2012 har det v\xc3\xa6ret klassificeret som et kategori 2.1 etapel\xc3\xb8b._NEWLINE_L\xc3\xb8bet er opkaldt efter Elsy Jacobs, som var den f\xc3\xb8rste vinder af linjel\xc3\xb8bet ved VM i landevejscykling for kvinder, som fandt sted i Reims, Frankrig i 1958 og som var indehaver af timerekorden fra 1958 til 1972.'